Document ID: /roh_data/filtered/fineweb-2-filterrobots_roh.jsonl.gz/41869

La suprastonza communala fa attenta ch’il barschar rumians verds el liber ei sin fundament dall’ordinaziun federala per mantener l’aria schubra (OAP) en general scumandau e sulettamein pusseivel cun risguardar fetg restrictivas premissas! En tal connex supplichein nus da prender enconuschientscha dil fegl d’informaziun digl uffeci per la natira ed igl ambient dil cantun Grischun, il qual sa vegnir retratgs sin canzlia communala ni ch’ei era publicaus cheusuenter.
La suprastonza supplichescha vischinas e vischins da setener vid las prescripziuns vertentas e fa attenta ch’ils cuosts en cass d’in eventual incendi vegnan cumpleinamein adossai al caschunader.
Per damondas ed ulteriur sclariment stat l’administraziun communala secapescha bugen a Vossa disposiziun.
Naven digl 01. da mars 2010 vegn mo pli il niev pass 2010 tschentaus ora. Tier in’empustaziun d’in pass 2010 ni d’in pass 2010 en cumbinaziun cun ina nova carta d’identitad ston ins s’annunziar per telefon ni internet directamein tier igl uffeci responsabel a Cuera. Ei drova negina fotografia. Ei sto vegnir presentau il pass vegl e la carta d’identitad veglia sco era in assegn da domicil valeivel, il qual sa vegnir retratgs sin canzlia communala.
Uffeci da fatgs da polizia e da dretg civil dil Grischun
Via Gäuggeli 7
7002 Cuera
Cun la "Flexi card" saveis Vus viagiar cun quasi tut ils mieds da traffic publics en Svizra (tren, auto da posta, tram, bastiment, etc.). Il prezi munta a frs. 40.--.
Empustaziuns e reservaziuns vegnan pridas encunter per internet (www.breil.ch), per telefon (081 941 11 55) ni era al spurtegl dalla canzlia. Las empustaziuns dallas cartas ein definitivas! Cartas dil di empustadas san buca vegnir returnadas e ston vegnir pagadas. Per tarmetter la carta cun posta vegn quintau las spesas.
Per damondas ed ulteriuras informaziuns stein nus naturalmein bugen a Vossa disposiziun.